<classify> JIJI la Dodoma limetajwa kuwa jiji bora nchini kimapato, kimikakati na ujenzi wa miradi, ukilinganisha na majiji matano na halmashauri zote 185 nchini.Kutokana na sifa hizo, viongozi wa majiji na halmashauri zote nchini, wameagizwa kufika kujifunza kwa jiji la Dodoma.Jiji la Dodoma kimapato katika mwaka wa fedha 20182019, liliyazidi majiji mengine matano ya Arusha, Mwanza, Mbeya, Tanga na Dar es Salaam kwa kupata asilimia 51 dhidi ya 49 za majiji yote.Majiji hayo matano yalipangiwa kukusanya Sh bilioni 141, ambapo Dodoma ilikusanya Sh bilioni 71 wakati majiji yanayobaki yalikusanya Sh bilioni 70.Sifa hizo kwa Jiji la Dodoma zilitolewa jana na Waziri wa Nchi, Ofisi ya Rais, Tawala za Mikoa na Serikali za Mitaa Tamisemi, Selemani Jafo, kabla ya utiaji saini wa miradi miwili mikubwa ya ujenzi wa hoteli ya nyota nne na kitega uchumi katika Mji wa Serikali wa Mtumba, Dodoma.Jafo alipongeza ujenzi wa miradi hiyo miwili, ambao utabadili mandhari ya Jiji la Dodoma na kwamba mafanikio hayo yanatokana na ubunifu na utendaji wa viongozi wake.Alisema katika mwaka wa fedha 20192020, Halmashauri ya Jiji la Dodoma imevunja rekodi, ambapo ilipanga kukusanya Sh bilioni 68 lakini ilikusanya Sh bilioni 71 sawa na asilimia 104. Kiasi hicho haikufikiwa na halmashauri nyingine nchini.Alisema kutokana na mapato hayo, jiji hilo linaweza kujiendesha lenyewe, kwani lina uwezo wa kulipa wafanyakazi wake mishahara na posho za madiwani kwa Sh bilioni 46 na matumizi mengine OC Sh bilioni 8 na kubali na chenji ya Sh bilioni 17 za kuendeshea miradi ya maendeleo.Alisema halmashauri ya jiji hilo imefanya vizuri kushinda Halmashauri ya Jiji la Dar es Salaam, ambayo pamoja na kuwa na masoko ya Buguruni na Kariakoo, Manispaa ya Ilala imekusanya Sh bilioni 58, Temeke Sh bilioni 35 na kwamba makusanyo hayo yamepatikana baada ya viongozi wake kubanwa.  <topic>: KITAIFA 